NELJANDA KOOSSEISU

ISTUNGI PROTOKOLL

Haapsalu,								17. juuni 2005 nr 32

Istung algas kell 14.00, lõppes kell 15.18
Juhatas volikogu esimees Andres Ammas.

Protokollis linnavalitsuse juriidilise osakonna peaspetsialist Asta Urb.
Võttis osa 14 volikogu liiget (registreerimisleht lisatud).
Osalesid	linnavalitsuse liikmed aselinnapea Martin Schwindt, aselinnapea Jüri Kurba (registreerimisleht lisatud).
Puudusid	Toivo Hein, Raine Kaljula, Jaak Kanepi, Andres Lipstok, Lauri Luik, Urmas Sukles, Jelena Zolotova

ARUTATI istungi päevakorra projekti.
Päevakorra suhtes ei olnud küsimusi ega parandusi.
Häältega poolt 14 volikogu liiget

OTSUSTATI:
kinnitada Haapsalu Linnavolikogu 32. istungi päevakord:

1. Haapsalu linna 2005. aasta kolmanda lisaeelarve vastuvõtmine ja Haapsalu linna 2005. aasta eelarve muutmine, esimene lugemine
Ettekandja		linnavalitsus
Kaasettekandja	rahanduskomisjon

2. Jäätmevaldajate registri asutamine ja põhimääruse kinnitamine
Ettekandja		linnavalitsus
Kaasettekandja	kommunaalkomisjon

3. Detailplaneeringu kehtestamine (Põllu tn 6, Haapsalu)
Ettekandja		linnavalitsus
Kaasettekandja	kommunaalkomisjon

4. Üldplaneeringut muutva detailplaneeringu algatamine (Suur-Mere tn 18, Haapsalu)
Ettekandja		linnavalitsus
Kaasettekandja	kommunaalkomisjon

5. Vara võõrandamine (Saanika küla, Ridala vald, Lääne maakond)
Ettekandja		linnavalitsus
Kaasettekandja	õiguskomisjon

6. Korteriomandi Sadama tn 4-5, Haapsalu avaliku kirjaliku enampakkumise tulemuste kinnitamine
Ettekandja		linnavalitsus
Kaasettekandja	õiguskomisjon

7. Mälestustahvli paigaldamine
Ettekandja		linnavalitsus
Juhtivkomisjon	kultuurikomisjon

8. Haapsalu linna valimiskomisjoni moodustamine
Ettekandja		linnavalitsus
Kaasettekandja	õiguskomisjon
9. Haapsalu linnavolikogu viienda koosseisu liikmete arvu määramine
Ettekandja		linnavalitsus
Kaasettekandja	õiguskomisjon

10. Haapsalu Linnavolikogu valimiseks Haapsalu linnas valimisringkonna moodustamine, selle piiride, numeratsiooni ning mandaatide arvu kindlaksmääramine
Ettekandja		linnavalitsus
Kaasettekandja	õiguskomisjon

11. Haapsalu Linnavalitsuse liikme vabastamine valitsuse liikme kohustustest ning ametist vabastamine
Ettekandja		linnavalitsus
Kaasettekandja	õiguskomisjon

12. Haapsalu linna 2005. aasta kolmanda lisaeelarve vastuvõtmine ja Haapsalu linna 2005. aasta eelarve muutmine, teine lugemine
Ettekandja		linnavalitsus
Kaasettekandja	rahanduskomisjon

Päevakorrapunkt nr 1

Haapsalu linna 2005. aasta kolmanda lisaeelarve vastuvõtmine ja Haapsalu linna 2005. aasta eelarve muutmine, esimene lugemine

KUULATI aselinnapea Martin Schwindti ettekannet.
Eelarve tulud
Haapsalu linna laekunud eelarve tulud võimaldavad koostada kolmanda lisaeelarve. Eelnõu lisana esitatud lisaeelarve tuludes on suurendatud Füüsilise isiku laekunud tulumaksu prognoosi 400 000 krooni võrra. Uus prognoos on tehtud arvestades esimese viie kuu tegelikke laekumisi võrreldes eelmise aastaga. Järgnevas tabelis on toodud 2004. aasta tegelikud laekumised, 2005. aasta prognoosid ja 2005. aasta tegelikud laekumised.
KUUD	2004 tegelik laekumine	2005 prognoos	2005 tegelik laekumine	Ülelaekumine jooksvalt	
Jaanuar	4933185	5303547	4764508	-539039	
Veebruar	3364890	3617511	4032136	-124413	
Märts	3976222	4274739	4264349	-134803	
Aprill	3597145	3867203	5212770	1210764	
Mai	4464255	4799411	4915724	1327077	
Juuni	4622584	4969627			
Juuli	5028586	5406110			
August	4654941	5004413			
September	3999777	4300063			
Oktoober	4127409	4437276			
November	4313059	4636864			
Detsember	5007310	5383236			
KOKKU	52089363	56000000	23189487	-	
Materiaalsete ja immateriaalsete varade müügiprognoosi on suurendatud üürnikele erastatud korterites laekunud vahendite võrra kokku summas 380 000 krooni.

Eelarve kulud 

Lisaeelarvega laekuvad täiendavad tulud on jagatud järgmiste kulutuste suurendamiseks:
Linnavolikogu majandamiskuludes on suurendatud lähetuskulusid ja esinduskulusid kokku summas 30 000 krooni
Linnavalitsuse täiendav kulutuste suurendamine on vajalik seoses töötajate koolitustega. Vajadus on parandada töötajate kvalifikatsiooni ja tugevdada meeskonnatööd.
Haljastuskulude suurendamise vajadus on tingitud seoses Mihkli pargi rekonstrueerimisega.
Elamumajanduse arendamise kuludest summas 400 000 planeeritakse osta täiendavalt kortereid sundüürnikele.
Lisaeelarve Kommunaalmajanduse arendamise kulud kajastavad Raudtee tn sadeveesüsteemide rekonstrueerimist.
Kultuuriürituste eelarve suurendamise vajadus tekkis seoses võimalusega tellida Haapsalu suve tutvustav saade televisioonis. Täpsem summaline lisaeelarve tulude ja kulude jaotus on toodud Lisades 1 ja 2.
Linnavalitsus teeb ettepaneku eelnõu määrusena vastu võtta.

Küsimusi ettekandjale ei esitatud.

KUULATI rahanduskomisjoni aseesimehe Raimond Lunevi kaasettekannet.
Lõpetada eelnõu esimene lugemine ja lubada teisele lugemisele. Muudatusettepanekud esitada ühe tunni jooksul peale esimese lugemise lõppemist.

Küsimusi kaasettekandjale ei esitatud.

OTSUSTATI:
Lõpetada eelnõu esimene lugemine ja lubada teisele lugemisele.
Muudatusettepanekud esitada ühe tunni jooksul peale esimese lugemise lõppemist.

Kell on 14.07

Päevakorrapunkt nr 2

Jäätmevaldajate registri asutamine ja põhimääruse kinnitamine

KUULATI aselinnapea Jüri Kurba ettekannet.
Lähtuvalt jäätmeseaduse § 69 lg 3 on vajalik asutada kohaliku omavalitsuse jäätmevaldajate register koos põhimäärusega. Antud register peab hakkama hõlmama Maakorraldusregistri baasil andmeid Haapsalu kinnistu omanike jäätmete kogumise ja käitlemise kohta. Põhimäärusega on määratud registri volitatud töötlejaks Haapsalu Linnavalitsuse linnakeskkonna osakond.

Linnavalitsus teeb ettepaneku eelnõu määrusena vastu võtta.

Küsimusi ettekandjale ei esitatud.

KUULATI kommunaalkomisjoni aseesimehe Kaido Antsve kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 71 „Jäätmevaldajate registri asutamine ja põhimääruse kinnitamine” (protokolli juures).

Päevakorrapunkt nr 3

Detailplaneeringu kehtestamine (Põllu tn 6, Haapsalu)

KUULATI aselinnapea Jüri Kurba ettekannet.
Planeeringu algatas Haapsalu Linnavalitsus 29.08.2002, võeti vastu 30.09.2002 ja 8.-22. oktoobrini toimus planeeringu avalik väljapanek, 31.10.2002 toimus avalik arutelu.
Luha 3a omanik Ott Nilp ja Luha 5 omanik Kerli Nilp esitasid kirjaliku protesti planeeringu kohta. Neile kuuluvate kruntide piirdeaiad olid rajatud nii, et plaanimaterjali alusel erastatud krundipiirid ja aiad ei asunud samas kohas. Lasteaia krundile ulatus osaliselt O. Nilbi aiaehitis ja sepisaed.
Lääne Maavalitsuse seisukoht planeeringu suhtes oli, et kui piiride muutmises osas piirinaabritega kokkulepet ei saavutata, tuleks planeeringu ala suurendada ja käsitleda ka Põllu tn 6 naaberkrunte tervikuna.

Linnavalitsus on saavutanud kokkuleppe planeeringut vaidlustanud Luha tn 3a ja 5 omanikega. On läbi viidud Põllu 6, Luha 3a ja Luha 5 krundi piiride täpsustamine (kruntide kohta on koostatud uued maaüksuste plaanid, piiriprotokollid, maakatastri õiendid), nii et on võetud arvesse olemasolevaid piirdeaedu ja õueehitisi.

Käesoleva planeeringuga jagati Põllu tn lasteaia 5147 m2 suurust ühiskondlike hoonetemaa krunti. Luha tänava äärde moodustati 1091 m2 suurune väikeelamu krunt. Hoonestamata krundile võib ehitada ühepereelamu, arvestades Luha tänavale iseloomuliku miljööga.
ca 100 m2 väikeelamu maaüksus aadressiga Põllu 4a moodustatakse lasteaia krundi põhjaosas. Linn müüb Põllu 4a maaüksuse Põllu 4 omanikule ja see liidetakse 484 m2 suuruse väikeelamukrundiga.
Lasteaia krundi suuruseks jääb 3945 m2. Kuna olemasolevat hoonet kasutatakse osaliselt ka rendipindadena, siis 10% maast on sihtotstarbega ärimaa, 90% ühiskondlike hoonete maa.

Planeering on nõuete kohaselt kooskõlastatud, avalikustatud, planeeringuvaidlus lahendatud ja läbinud maavanema järelevalve. 

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni aseesimehe Kaido Antsve kaasettekannet.
Ettepanek: toetada eelnõud ja võtta vastu esitatud kujul.

Küsimused kaasettekandjale.
Volikogu liige Märt Maiste. Kas see on linnavalitsuse või Jüri Kurba ettepanek, et eelnõu vastu võtta?
Vastas K.Antsve. See on linnavalitsuse ettepanek.

Läbirääkimised. Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 13 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 194 „Detailplaneeringu kehtestamine (Põllu tn 6, Haapsalu) (protokolli juures).

Päevakorrapunkt nr 4

Üldplaneeringut muutva detailplaneeringu algatamine (Suur-Mere tn 18, Haapsalu)

KUULATI aselinnapea Jüri Kurba ettekannet.
Planeeringu algatamise ettepaneku tegi Maacon Holding OÜ (asukoha aadress Sõpruse 20-10, 10615 Tallinn) 23.05.2005 taotlusega nr 7-1.32750.
Algatava planeeringu eesmärk on muuta Suur-Mere tn 18 ehitusõigust, sh maakasutuse sihtotstarvet korterelamu ehitamiseks. Sellega muudetakse kehtivat üldplaneeringut, millele vastavalt on planeeritav maa-ala kahekorruselise hoonestusega ärimaa.

Linnavalitsus teeb ettepaneku eelnõu otsusena vastu võtta.

Küsimused ettekandjale.
Volikogu esimees Andres Ammas. Kas kõik muinsuskaitsetingimused on kooskõlastatud?
Vastas J.Kurba. Jah, seal peab olema muinsuskaitse kookõlastus. On seatud teatud eritingimused. Peab paljude asjadega arvestama, nagu näiteks hoone kõrgus ei saa olla väga kõrge jne.

KUULATI kommunaalkomisjoni aseesimehe Kaido Antsve kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 195 “Üldplaneeringut muutva detailplaneeringu algatamine (Suur-Mere tn 18, Haapsalu)” (protokolli juures).

Päevakorrapunkt nr 5

Vara võõrandamine (Saanika küla, Ridala vald, Läänemaa)

KUULATI aselinnapea Martin Schwindti ettekannet.
Haapsalu linna munitsipaalomandis on kinnistu aadressiga Saanika küla, Ridala vald, Läänemaa. Maa kasutamise sihtotstarve on maatulundusmaa. Kuna linn oma põhitegevuseks metsa ja põllumaad teise omavalitsuse territooriumil ei vaja, on otstarbekas kinnistu müüa. Alghinnaks on kavandatud metsamaa puhul 8000 krooni/ha ja põllumaa puhul 5000 krooni/ha.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 196 „Vara võõrandamine (Saanika küla, Ridala vald, Läänemaa)” (protokolli juures).

Päevakorrapunkt nr 6

Korteriomandi Sadama tn 4-5, Haapsalu avaliku kirjaliku enampakkumise tulemuste kinnitamine

KUULATI aselinnapea Martin Schwindti ettekannet.
Korteriomand Sadama tn 4-5, Haapsalu on Haapsalu linna munitsipaalomand.

Haapsalu Linnavolikogu 29.04.2005 otsusest nr 184 “Vara võõrandamine (Sadama tn 4-5)” otsustati müüa linnale kuuluv korteriomand Sadama tn 4-5, Haapsalu, mis ei ole linnale vajalik kohaliku omavalitsuse üksuse ülesannete täitmiseks.

Korteriomandi võõrandamine toimus vastavalt Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrale” avaliku kirjaliku enampakkumise korras 01.06.2005.

Oksjonil osalemiseks oli linnavalitsuse laekunud kaks sooviavaldust. Korteriomand müüdi oksjonil hinnaga 51 000 Eesti krooni Alli Arjas-Avarsoole.

Linnavalitsus teeb ettepaneku eelnõu otsusena vastu võtta.

Küsimused ettekandjale.
Volikogu liige Alar Schönberg. Mis summaga see teine pakkumine oli?
Vastas M.Schwindt. Täpselt ei mäleta, aga kuskil alla 50 tuhande.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 197 „Korteriomandi Sadama tn 4-5, Haapsalu avaliku kirjaliku enampakkumise tulemuste kinnitamine” (protokolli juures).

Päevakorrapunkt nr 7

Mälestustahvli paigaldamine

KUULATI aselinnapea Jüri Kurba ettekannet.
Initsiatiiv mälestustahvli paigaldamiseks tuli Läänemaa Muuseumilt ja Euroopa Jääpurjetamismuuseumilt.
Mälestustahvlid mõõtudega 60x40 cm valmistatakse 1 cm paksusest alumiiniumist ja paigaldatakse eraomanduses olevate Ehte tn 4 ja Posti tn 20 hoonete tänavaäärsetele fassaadidele. Majaomanikud on andnud oma nõusoleku tahvlite paigaldamiseks.

Tahvlite avamine on kavandatud 2. juulile 2005. Tahvli paigaldamise ja avamisega seotud kulud kannavad Euroopa Jääpurjetamisemuuseum koos Läänemaa Muuseumiga.
Tahvli kavandas arhitekt Tõnis Padu.

Linnavalitsus teeb ettepaneku eelnõu otsusena vastu võtta.

Küsimused ettekandjale.
Volikogu liige Ants Roos. Mis materjalist mälestustahvlid tehakse?
Vastas J.Kurba. Mälestustahvlid tehakse roostevabast terasest, mis on töödeldud ja vastupidavad. Loodame, et kurikaelad ei kipu neid ära rikkuma.

KUULATI kultuurikomisjoni esimehe Alar Schönbergi kaasettekannet.
Ettepanek: toetada eelnõud ja võtta vastu esitatud kujul.

Küsimused kaasettekandjale.
Volikogu esimees Andres Ammas. Kas kultuurikomisjon on arutanud, et kas peame alati nõus olema mälestustahvlite paigaldamisega või on vahel ka eriarvamusi tekkinud?
Vastas A.Schönberg. Viimastel koosolekutel ei ole küll arutatud, ega ei ole tekkinud ka eriarvamusi kas lubada paigaldada või mitte. Oleme tihedat koostööd teinud Läänemaa Muuseumiga ja paljud spetsialistid vaatavad taotlused üle.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 198 „Mälestustahvli paigaldamine” 
(protokolli juures).

Päevakorrapunkt nr 8

Haapsalu linna valimiskomisjoni moodustamine

KUULATI linnasekretär Erko Kalevi ettekannet.
Vastavalt kohaliku omavalitsuse volikogu valimise seaduse § 19 nimetab volikogu hiljemalt 90ndal päeval enne valimisi, linnasekretäri ettepanekul, ametisse valla ja linna valimiskomisjoni. Vastavalt seadusele täidab komisjoni esimehe ülesandeid linnasekretär.

Ettepanek: eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 199 „Haapsalu linna valimiskomisjoni moodustamine” (protokolli juures).

Päevakorrapunkt nr 9

Volikogu esimees Andres Ammas annab istungi juhtimise üle volikogu aseesimehele Arder Välile.

Haapsalu linnavolikogu viienda koosseisu liikmete arvu määramine

KUULATI volikogu esimehe Andres Ammase ettekannet.
Käesolev eelnõu käsitleb 2005. aasta oktoobris valitava linnavolikogu koosseisu liikmete arvu.

Kohaliku omavalitsuse korralduse seaduse järgi peab uue koosseisu liikmete arvu määrama eelmine volikogu koosseis hiljemalt 90ndal päeval enne valimispäeva.

Vähima liikmete arvu annab seadus arvestades omavalitsuse elanike arvuga valimiste aastal. Määratud on, et üle 10 000 elanikuga omavalitsuse volikogus ei saa olla vähem kui 21 liiget. 1. juuni 2005 seisuga on Haapsalus 12 079 elanikku.

Ettepanek: määrata valitava volikogu koosseisu liikmete arvuks 21 ja eelnõu otsusena vastu võtta.

Küsimusi ettekandjale ei esitatud.

Volikogu aseesimees Arder Väli annab istungi juhtimise edasi volikogu esimehele Andres Ammasele.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimised. Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 200 „Haapsalu linnavolikogu viienda koosseisu liikmete arvu määramine” (protokolli juures).

Päevakorrapunkt nr 10

Haapsalu Linnavolikogule valimiseks Haapsalu linnas valimisringkonna
moodustamine, selle piiride, numeratsiooni ning mandaatide arvu kindlaksmääramine

KUULATI linnasekretär Erko Kalevi ettekannet.
Vastavalt kohaliku omavalitsuse volikogu valimise seadusele määrab volikogu rahvastikuregistri andmete põhjal lähtudes valla või linna elanike arvust  valimisringkondade arvu, numeratsiooni ning piirid. Volikogu otsus avalikustatakse kolme tööpäeva jooksul, arvates otsuse vastuvõtmise päevast. Samuti jaotab mandaadid lähtudes valijate arvust rahvastikuregistri andmete põhjal valimisaasta 1. juuni seisuga. Volikogu otsus avalikustatakse kolme tööpäeva jooksul, arvates otsuse vastuvõtmise päevast.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimised. Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 201 “Haapsalu Linnavolikogule valimiseks Haapsalu linnas valimisringkonna moodustamine, selle piiride, numeratsiooni ning mandaatide arvu kindlaksmääramine” (protokolli juures).

Päevakorrapunkt nr 11

Linnavalitsuse liikme vabastamine valitsuse liikme kohustusest ning ametist vabastamine

KUULATI aselinnapea Jüri Kurba ettekannet.
Käesolev ettepanek tuleneb aselinnapea Krista Esta avaldusest, millega ta soovib lõpetada oma teenistuse Haapsalu Linnavalitsuses valitsuse liikmena.

Küsimused ettekandjale.
Volikogu liige Arder Väli. Mis ajast aselinnapea Krista Esta enam linnavalitsuses ei tööta? Millal ta töölt lahkus?
Vastas J.Kurba. Praegu on Krista Esta puhkusel. Linnavalitsuses ei tööta ta alates 05. juulist 2005. Tema tööülesanded on ära jagatud teiste aselinnapeade vahel.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimised. Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 202 „“Linnavalitsuse liikme vabastamine valitsuse liikme kohustusest ning ametist vabastamine” (protokolli juures).

Volikogu esimees Andres Ammas tegi ettepaneku kuulutada välja vaheaeg kella 14.45 kuni 15.07.

Päevakorrapunkt nr 12

Haapsalu linna 2005. aasta kolmanda lisaeelarve vastuvõtmine ja Haapsalu linna 2005. aasta eelarve muutmine, teine lugemine

KUULATI aselinnapea Martin Schwindti ettekannet.

Küsimused ettekandjale.
Volikogu liige Kaido Antsve. Kas on teada, milliseid kortereid sundüürnikele selle 400 000 krooniga ostetakse?
Vastas M.Schwindt. Praegu ei oska konkreetseid kortereid ega aadresse õelda.
Volikogu liige Kalju Aigro. Kui palju on Haapsalus sundüürnikke?
Vastas M.Schwindt. Täpset arvu ei oska öelda, aga kuskil 30 ringis.

KUULATI  rahanduskomisjoni aseesimehe Raimond Lunevi kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimised. Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.

Muudatusettepanekuid ei esitatud.

Istungi juhataja Andres Ammas pani lõpphääletusele ettepaneku toetada eelnõud esitatud kujul.

HÄÄLETATI:
poolt 10 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 72 „Haapsalu linna 2005. aasta kolmanda lisaeelarve vastuvõtmine ja Haapsalu linna 2005. aasta eelarve muutmine” (protokolli juures).

Andres Ammas
Volikogu esimees